CELEX: E2014J0001
Language: mt
Date: 2014-09-24 00:00:00
Title: Sentenza tal-Qorti tal- 24 ta' Settembru 2014 fil-Kawża E-1/14 — L-Awtorità ta’ Sorveljanza tal-EFTA v l-Iżlanda (Nuqqas minn Parti Kontraenti li tissodisfa l-obbligi tagħha — Nuqqas ta' implimentazzjoni — Direttiva 2006/38/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi)

16.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 122/4
            
         SENTENZA TAL-QORTI
   tal-24 ta' Settembru 2014
   fil-Kawża E-1/14
   L-Awtorità ta’ Sorveljanza tal-EFTA v l-Iżlanda
   (Nuqqas minn Parti Kontraenti li tissodisfa l-obbligi tagħha — Nuqqas ta' implimentazzjoni — Direttiva 2006/38/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi)
   (2015/C 122/05)
   Fil-kawża E-1/14, l-Awtorità ta’ Sorveljanza tal-EFTA v l-Iżlanda — APPLIKAZZJONI għal dikjarazzjoni li billi naqset, fiż-żmien preskritt, li taddotta jew li tinnotifika lill-Awtorità ta' Sorveljanza tal-EFTA minnufih bil-miżuri neċessarji għall-implimentazzjoni tal-Att imsemmi f'punt 18a tal-Anness XIII tal-Ftehim dwar iż-Żona Ekonomika Ewropea, li hija Direttiva 2006/38/KE tal-Parlament Ewropew u tal-Kunsill tas-17 ta' Mejju 2006 li temenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi, kif adattata għall-Ftehim bil-Protokoll 1 tagħha, l-Islanda naqset milli tissodisfa l-obbligi tagħha skont l-Att u skont l-Artikolu 7 taż-ŻEE, il-Qorti, magħmula minn Carl Baudenbacher, President, Per Christiansen (Imħallef-Relatur), u Páll Hreinsson, Imħallfin, tat is-sentenza fl-24 ta' Settembru 2014, li d-dispożittiv tagħha huwa kif ġej:
   Il-Qorti b’dan:
   
               1.
            
            
               Tiddikjara illi l-Iżlanda naqset milli tissodisfa l-obbligi tagħha skont l-Att imsemmi fil-punt 18a tal-Anness XIII tal-Ftehim ŻEE (Direttiva 2006/38/KE tal-Parlament Ewropew u tal-Kunsill tas-17 ta' Mejju 2006 li temenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi), kif adattata għall-Ftehim bil-Protokoll 1 tagħha, u skont l-Artikolu 7 tal-Ftehim, billi naqqset milli tadotta l-miżuri kollha neċessarji biex timplimenta l-Att fiż-żmien stabbilit.
            
         
               2.
            
            
               Tordna lill-Iżlanda tħallas l-ispejjeż tal-proċeduri.